Koordinate: 20°54′N 107°12′E﻿ / ﻿20.900°N 107.200°E﻿ / 20.900; 107.200

**Zaljev Ha Long** (vijetnamski: *ịnh Hạ Long*, što znači "zaljev silazećeg zmaja"; kineski: 下龍灣) je zaljev u većem Tonkinskom zaljevu, u vijetnamskoj pokrajini Quảng Ninh. Upravno pripada gradu Hạ Long, istoimenom naselju i oblasti Van Don. Zaljev se sastoji od vapnenačkog krša i 1960 otoka različitih oblika i veličina na području od 1553 km². Središnje područje veličine 334 km² ima najveću gustoću otočića (tzv. "vapnenačkih stupaca"), njih 775. Evolucija ovog krajolika i stvaranje njegovih geomorfoloških tvorevina je trajalo punih 20 miljuna godina usljed djelovanja tropske vlažne klime. Geomorfološke tvorevine uključuju skupine kupastih vrhova (*fengcong*) i izolirane "tornjeve" (*fenglin*) koje su oblikovane djelovanjem mora. Manji otoci su fenglin tornjevi koji imaju oštre litice visoke od 50 do 100 m, i još uvijek se mijenjaju otkidanjem kamenja i vapnenačkih ploča. Pored toga, tu se nalaze i najrazvijenije "usječene litice" na cijeloj stjenovitoj obali, tj. erozijom nastali podrezi u visini morske površine koji daju jedinstven izgled cijelom krajoliku. Osobita su i brojna jezera na većim vapnenačkim otocima, te brojne špilje od kojih se razlikuju tri vrste: podzemne ispod površine mora, krški otvori na površini mora i pomorski usjeci nastali djelovanjem valova na visini mora. 

Ovaj jedinsven krajolik ima i značajnu bioraznolikost tropskih zimzelenih, te oceanskih i priobalnih biosustava koji uključuju 14 endemskih biljnih vrsta i 60 endemskih životinjskih vrsta.

Panorama zaljeva Ha Long
Arheološka istraživanja su potvrdila ljudsko obitovanje još od neolita, te su se u ovom području izmijenjivale razne kulture: Soi Nhụ (18,000.-7000. pr. Kr.), Cái Bèo (7000.-5000. pr. Kr.) i Hạ Long (5,000.-3,500. pr. Kr.). Zaljev je odigrao i važnu ulogu u povijesti Vijetnama, o čemu svjedoče brojni nalazi iz mjesta: humak Bài Thơ, špilja Đầu Gỗ i Bãi Cháy.

Najveći vijetnamski mislilac, Nguyen Trai, je prije 500 godina opisao Zaljev Ha Long kao "čudo od kamena na nebesima" (*Lộ nhập Vân Đồn*). God. 1962. zaljev Ha Long je zaštićen kao nacionalna baština, a 1994. godine je upisan na UNESCO-v popis mjesta svjetske baštine u Aziji i Oceaniji kao slikovito mjesto, "nedirnuto ljudskom rukom, iznimne ljepote i velike biološke važnosti".

* Zaljev Ha Long s brodovimaZaljev Ha Long s brodovima
* Krški otočićiKrški otočići
* "Pijetlovi koji se ljube""Pijetlovi koji se ljube"
* Fenglin toranjFenglin toranj
* Fenglin toranjFenglin toranj
* Špilja Thien CungŠpilja Thien Cung
* Špilja Sửng SốtŠpilja Sửng Sốt
* Plutajuće seloPlutajuće selo

Povezano
--------

Najslavnije krške tvorevine na svijetu:

* Nacionalni park Phong Nha Ke Bang, Vijetnam
* Gunung Mulu, Malezija
* Krške špilje Aggteleka i Slovačkog krša
* Škocjanske jame, Slovenija
* Južnokineski krš

Izvori
------

1. ↑  Ha Long zaljev (vij.) Preuzeto 31. srpnja 2011.
2. ↑  Endemske vrste Ha Long zaljeva[*mrtav link*] (vij.) Preuzeto 2. kolovoza 2011.

Vanjske veze
------------

***Zaljev Ha Long*** na Wikimedijinoj ostavi

* Panofotografije velike kvalitete Arhivirano 2011-08-12 na Wayback Machine-u na Patrimonium-mundi.org
* Halong Travel Arhivirano 2018-08-05 na Wayback Machine-u - turističke informacije

| * p
* r
* u
Svjetska baština u Vijetnamu |
| --- |
|  | 
Citadela dinastije Ho  • Zaljev Hạ Long  • Stari dio grada Hội An  • Carski grad Huế  • Hramski grad Mỹ Sơn  • Nacionalni park Phong Nha Ke Bang  • Centralni dio kraljevske citadele Thang Long
 | Zastava Vijetnama |
| **Vijetnamska nematerijalna svjetska baština**
Ca trù pjevanje • Kulturni prostor Gong kulture • Vijetnamska dvorska glazba Nha Nhac • Narodne pjesme Quan Họ Bắc Ninh
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 235704116
* LCCN: sh00006010
* GND: 7538052-3

 |